钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

道所分径为甲丙于乙上定尺从右径末丁向上移尺至一十二十等限于甲丙径上作戊己等一十二十诸识各识愈离心其侣距愈远矣若以数分之依第二图如求四十度癸庚则表中查二十度之切线相当数为三十六用规器

向庚辛直线取庚子三十六移至甲乙径上自中心
乙至己为三十六，即得四十度矣。盖以丁为心，作乙
丙象弧，其半弧乙壬之切线，为平面之半径，甲乙即
乙己，为二十度弧乙戊之切线。若引丁戌割线至庚，
则癸庚得四十度，与前法合也。

见界总星图

“见界总星图”者，以北极为心，以恒隐圈为界，此巫咸、
《甘》、石以来相传旧法也。然两极出入地平，随地各异，
而旧图恒见恒隐各三十六度。三十六者，嵩高之北
极出地度耳。自是而南，江淮间可见之星，本图无有
也。更南闽、粤、黔、滇可见之星，本图更无有也。则此为
嵩高之见界总图，而非各省直之见界总图也。又赤
道为天之大圈，其左右距等侣圈以渐加小，至两极
各一点耳。于平面作图，而平分纬度，自极至于赤道，
纬度恒平分，而经度渐广。广袤不合，即与天象不合。
向所谓“得之经纬，失之形势，得之形势，失之经纬”者
也。况过赤道以南，其距等纬圈宜小而愈大，其经度
宜翕而愈张。若复平分纬度，即不称愈甚，其相失亦
愈甚矣。今依此作图，宜用滇南北极出地二十度为
恒隐圈之半径，以其圈为隐见之界，则各省直所得
见之星无不备载，可名为《总星图》矣。又依前法为不
等纬距度，向外渐宽，则经纬度广袤相称，而星形度
数两不相失矣。但前以赤道为界，设照本在南极所
求者止九十纬度，则所用切线半之，止四十五度至
赤道止矣。用为平图之半径经纬度，犹未甚广，足可
相配。若此图则否，其半径过赤道而外尚七十度，并
得一百六十度，半之为八十度。从南极点出直线，必